เป็นร้านอาหารขนาดเล็กๆภายในวิทยาลัยดุสิตพัทยา ร้านอยู่ภายในโรงเรียนวุฒิโชติเลยเข้าไปด้านหลังจะเจอตึกวิทยาลัยดุสิตเลยค่ะ ร้านอยู่ชั้นล่างโซนด้านในซ้ายมือ  ที่จอดรถแน่นขนัดทั้งของลูกค้าทั้งของนักเรียนนักศึกษาและอาจารย์ ทำให้วันนี้เราต้องจอดไกลแล้วเดินไปค่อนข้างไกลและแดดร้อนเพราะเป็นช่วงเที่ยง  ตัวห้องอาหารมะฮอกกานีก็ไม่มีป้ายบอกเลย เราต้องสอบถามเจ้าหน้าที่ที่เดินอยู่บริเวณนั้นถึงไปถูกคะ น้องๆนั่งหน้าร้านยิ้มแย้มต้อนรับลูกค้าดี วันนี้ไปตกใจ คนเยอะมากๆ แต่อาหารออกเร็ว เมนูมีไม่มากนักแต่ก็ถือว่ามีครบทุกอย่าง ไทย ยุโรป คาว หวาน เครื่องดื่มต่างๆ อาหารที่นี่เห็นราคาในเมนูงงมาก เพราะราคาถูกกว่าที่คิดเยอะเลยคะ อาจจะเป็นเพราะเป็นโครงการของวิทยาลัย ทั้งขายอาหารและเพื่อเป็นการฝึกฝนนักศึกษาของตัวเองก่อนจบออกไปเปิดร้านของตัวเอง หรือก่อนไปเจอของจริงมังคะ ตัวห้องอาหารจะมีขนาดเล็กๆ ไม่กี่โต๊ะค่ะ แต่ติดแอร์เย็นฉ่ำนั่งสบาย เข้าไปคิดว่ามีงานปาร์ตี้ 555 พอดีวันนี้ทางร้านมีตีมเป็นAfter Valentinesและลูกค้าเต็มด้วยมังค่ะ วันนี้เท่าที่เห็น ลูกค้า90%น่าจะเป็นนักเรียนนักศึกษาและบรรดาอาจารย์ของวิทยาลัยเองซ๊ะส่วนมาก  ส่วนคนนอกน่าจะแค่ 10% เองมังค่ะ คงเพราะยังไม่ได้โปรโมทมากนัก และป้ายด้านหน้าทางเข้าก็ไม่มีชื่อห้องอาหารด้วยค่ะ
ด้านการบริการจัดว่าดีคะ แม้ลูกค้าจะแน่นร้าน แต่อาหารก็รอไม่นานและอาหารออกต่อเนื่องไม่ขาดตอนเลยคะ น้องพนักงานในร้าน(น้องที่เป็นเพศสาม) น้องคนนี้น่ารักดีมากค่ะสนใจลูกค้าและยิ้มแย้มดีมากๆๆเลยคะขอชื่นชมคนนี้เลยค่ะ ส่วนรสชาดอาหารคาวและหวานและเครื่องดื่ม โดยรวมจาก5ดาว ให้4ดาวเลยคะ ตัด 1 ดาว ตัวเมนูสปาเก็ตตี้เบค่อนหอยตลับตัวเส้นสปาเก็ตตี้ไม่สุกออกแข็งและกระด้างมากๆ รสชาดขาดความเข้มข้นออกแนวจืดไปนิดค่ะ ที่เด่นและชอบมากๆคือ กุ้งอบวุ้นเส้น เส้นลวกได้ดีมากสุกเหนียวนุ่มอร่อยเส้นไม่เละไม่ขาดยาวต่อเนื่อง รสชาดกลมกล่อมไม่ฉุนซีอิ้วดำเครื่องเทศไม่หนักจนเกินไปกำลังหอมอร่อยค่ะ ยำ5กรอบส่วนประกอบทัง5 กรอบอร่อยไม่หืน น้ำยำอร่อยมากกลมกล่อมเปรี้ยวเผ็ดหวานครบรสค่ะ ข้าวผัดสีจันทร์ส่วนตัวไม่ชอบผงกะหรี่เลยไม่ขอออกความเห็นมากนัก เครื่องดื่มแอปเปิ้ลโซดากับช็อกโกแล็ตเย็น กลมกล่อมหวานมันสดชื่นหอมมากชอบค่ะ มูสหม้อแกง เข้าใจดัดแปลงขนมไทยธรรมดาออกมาเป็นแนวฟิวชั่น น่าตาน่าทานสวยงามรสชาดหวานกำลังดีไม่หวานจนแสบคอ จัดจานประดับด้วยใบตอบเข้ากับตัวหม้อแกงได้ดีมากค่ะ
** หักคะแนนเหลือ 4 ดาว ตรงเส้นสปาเก็ตตี้แข็งไม่สุกดีนัก และที่จอดรถไม่เพียงพอ ไวไฟไม่มีค่ะ **